"آچیق سؤز"چولر فوریه اینقیلابینا قدر میلّی-محلّی موختاریت شوعاری ایله چیخیش ائدیردیلرسه، موطلقیتین سوقوطوندان سونرا اونلارین مؤوقعیینده دؤنوش یاراندی. بو زامان "موساوات" پارتیاسی قزئتده درج اولونموش پروقرامیندا یازیردی:"'میلّی و وطن وظیفه‌میزی حوسنی ایفا ائتمک اۆچون یئگانه بیر واسطه واردیر کی، او دا مجلیسی-موسیسانا حاضیرلاشماق و اورایا حاضر پروقرام و آیدین مراملا گئتمکدن عبارتدیر'."قزئتین ۱۹۱۸-جی ایل ۱۵ مارس تاریخلی ۷۰۲-جی ساییندا تا‌نینمیش ژورنالیست صنعت‌الله عین‌الله‌یئو "س.ابراهیم" ایمضاسی ایله یازدیغی "دهشتلی ساعت گلیر، بیرلیک گرک" مقاله‌سینده باکی فاجعه‌سیندن ۳ گون اول سیاسی پارتیا رهبرلرینی خبردار ائدیردی:"'باشقا میلّتلرین جمعی پارتیالاری بو گون معلوم مسئله‌لر خوصوصوندا سؤزلرینی بیر ائتدیلر. موسلمان پارتیالاری دا میلّتی فلاکتدن خلاص ائتمک خاطرینه بیرلشمگه بورجلودورلار. چونکی باش کسیلدیکده ساققاللا برابر گئده‌جک اولدوغوندان دهشتلی ساعتلرده پارتیا فرقینه باخمایاجاق، پروقرام و پارتیالاردا میلّتله برابر گئده‌جکدیر. دهشتلی ساعت گلییور، بیرلشینیز'."